# Jelgavā, 2022. gada 28. oktobrī (prot. Nr.14, 4p.)

**Jelgavas VALSTSpilsētas pašvaldības 2022. gada 28. OKTOBRa**

**saistošie noteikumi Nr.22-36**

**„JELGAVAS valstsPILSĒTAS PAŠVALDĪBAS TERITORIJAS kopšanAS un BŪVJU UZTURĒŠANas saistošie noteikumi”**

*Izdoti saskaņā ar likuma “*[*Par pašvaldībām*](http://likumi.lv/ta/id/57255-par-pasvaldibam)*”* [*43.panta*](http://likumi.lv/ta/id/57255-par-pasvaldibam#p15) *pirmās daļas 5. un 6. punktu, Ministru kabineta 2010. gada 28. septembra noteikumu Nr. 906 “*[*Dzīvojamās mājas sanitārās apkopes noteikumi*](https://likumi.lv/ta/id/218830-dzivojamas-majas-sanitaras-apkopes-noteikumi)*”* [*4. punktu*](https://likumi.lv/ta/id/218830-dzivojamas-majas-sanitaras-apkopes-noteikumi#p4)*, Ministru kabineta 2014. gada 19. augusta noteikumu Nr. 500 “*[*Vispārīgie būvnoteikumi*](https://likumi.lv/ta/id/269069-visparigie-buvnoteikumi)*" 158.2. apakšpunktu*

1. **VISPĀRĪGIE JAUTĀJUMI**
2. Saistošie noteikumi nosaka kārtību, kādā kopjama Jelgavas valstspilsētas pašvaldības teritorija, uzturamas būves (ēkas), kā arī paredzēta administratīvā atbildība par šo noteikumu neievērošanu.
3. Saistošajos noteikumos lietotie termini:
   1. gājēju ietve – speciāli ierīkota un gājēju kustībai paredzēta teritorija vai gājējiem paredzēts celiņš daudzdzīvokļu dzīvojamās mājas funkcionāli nepieciešamā zemesgabala robežās (ar segumu vai bez tā);
   2. zālājs – publiskajā ārtelpā ar zālaugiem aizņemta vai tam paredzēta teritorija, kura atdalīta no braucamās daļas ar apmali vai robežojas ar brauktuves vai ietves malu.
4. **NEKUSTAMĀ ĪPAŠUMA UN TAM PIEGULOŠĀS TERITORIJAS KOPŠANA**
5. Nekustamajam īpašumam piegulošās publiskā lietošanā esošās teritorijas – gājēju ietvju (izņemot sabiedriskā transporta pieturvietas), piebrauktuvju, grāvju (izņemot grāvjus ar virsplatumu lielāku par 8 m un dziļumu lielāku par 2,5 m), caurteku vai zālienu līdz brauktuves malai, bet ne vairāk kā pieci metri no fiziskas personas nekustamā īpašuma vai daudzdzīvokļu dzīvojamās mājas funkcionāli nepieciešamā zemesgabala robežas, vai desmit metri no juridiskas personas nekustamā īpašuma robežas (turpmāk – piegulošā teritorija) – kopšanu nodrošina:
   1. nekustamā īpašuma īpašnieks vai tiesiskais valdītājs;
   2. būves īpašnieks, ja nekustamais īpašums sastāv no zemesgabala un būves, kas pieder dažādām personām, vai zemes īpašnieks, ja būves īpašnieks nav zināms;
   3. daudzdzīvokļu dzīvojamās mājas dzīvokļu īpašnieku kopība.
6. Saistošo noteikumu 3. punktā minētās personas piegulošajā teritorijā nodrošina:
   1. zāles nopļaušanu pēc nepieciešamības, nepieļaujot zāles garumu virs 20 cm;
   2. gājēju ietvju tīrīšanu līdz plkst.7.30, nepieļaujot seguma virsmu bojājumus;
   3. grāvju kopšanu (tai skaitā nokritušo lapu savākšanu, zāles nopļaušanu, krūmu stumbru, kuru diametrs nepārsniedz 1 cm, nogriešanu, savākšanu) un caurteku tīrīšanu, nodrošinot to funkcionēšanu;
   4. atkritumu, tajā skaitā nokritušo lapu, nokaltušo augu un zaru savākšanu, nepieļaujot šo atkritumu uzkrāšanos un nokļūšanu blakus esošajā teritorijā un nodrošinot to izvešanu vai apsaimniekošanu.
7. Gājēju ietvju tīrīšanu no sniega un kaisīšanu ar pretslīdes materiāliem piegulošajā teritorijā nodrošina gājēju ietves īpašnieks vai tiesiskais valdītājs.
8. Daudzdzīvokļu dzīvojamās mājas dzīvokļu īpašnieku kopībai vai pārvaldniekam ir pienākums normatīvajos aktos noteiktajā kārtībā kopt daudzdzīvokļu dzīvojamās mājas teritoriju (dzīvojamai mājai piederīgo zemi vai piesaistīto zemesgabalu), nodrošinot:
   1. zāles nopļaušanu, nepieļaujot zāles garumu virs 20 cm;
   2. gājēju ietvju tīrīšanu un kaisīšanu ar pretslīdes materiāliem, nepieļaujot seguma virsmu bojājumus, līdz plkst.7.30, bet no dienas laikā sasniguša sniega attīrīšanu – līdz plkst.18.00;
   3. grāvju kopšanu (tai skaitā nokritušo lapu savākšanu, zāles nopļaušanu, krūmu stumbru, kuru diametrs nepārsniedz 1 cm, nogriešanu, savākšanu) un caurteku tīrīšanu, nodrošinot to funkcionēšanu;
   4. atkritumu, tajā skaitā nokritušo lapu, nokaltušo augu un zaru savākšanu, nepieļaujot šo atkritumu uzkrāšanos un nokļūšanu blakus esošajā teritorijā un nodrošinot izvešanu vai apsaimniekošanu.
9. Notīrīto sniegu novieto, nepieļaujot nokļūšanu blakus esošajā teritorijā, vietās, kur tas netraucē gājēju un transporta kustību un piekļuvi ugunsdzēsības hidrantiem.
10. Nedzīvojamās ēkas teritorijas kopšanu nodrošina nekustamā īpašuma īpašnieks vai tiesiskais valdītājs, vai būves īpašnieks, ja nekustamais īpašums sastāv no zemesgabala un būves, kas pieder dažādām personām, vai zemes īpašnieks, ja būves īpašnieks nav zināms, ievērojot saistošo noteikumu 6.1. – 6.4. apakšpunkta prasības.
11. Neapbūvēta nekustamā īpašuma teritorijā nekustamā īpašuma īpašnieks vai tiesiskais valdītājs nodrošina zāles nopļaušanu 5 metru platā joslā, gar blakus esošā apbūvētā īpašuma robežām ne retāk kā divas reizes gadā līdz kārtējā gada 30. jūnijam un 15. septembrim, katrā pļaušanas reizē nodrošinot zāles garumu zem 20 cm.
12. **ATVIEGLOJUMI**
13. No saistošo noteikumu 4.1. – 4.4. apakšpunktā noteiktajiem pienākumiem par īpašumam piegulošās teritorijas kopšanu var tikt atbrīvots (turpmāk – atvieglojumi) viendzīvokļa dzīvojamās mājas, kura netiek izmantota saimnieciskajai darbībai (turpmāk nodaļā III. ATVIEGLOJUMI – īpašums), īpašnieks vai tiesiskais valdītājs, kurš īpašumā deklarēts viens vai kopā ar nepilngadīgu (/iem) bērnu (/iem) un kuram ir noteikta I vai II invaliditātes grupa un trūcīgas vai maznodrošinātas mājsaimniecības statuss.
14. Saistošo noteikumu 10. punktā noteikto atvieglojumu var saņemt ne ilgāk par trūcīgas vai maznodrošinātas mājsaimniecības statusa piešķiršanas termiņu.
15. Lai saņemtu saistošo noteikumu 10. punktā noteikto atvieglojumu, īpašniekam vai tiesiskajam valdītājam, jāiesniedz iesniegums Jelgavas valstspilsētas pašvaldības iestādē “Pilsētsaimniecība”.
16. Lēmumu par atvieglojuma piešķiršanu vai atteikumu to piešķirt, pieņem Jelgavas valstspilsētas pašvaldības iestāde “Pilsētsaimniecība” viena mēneša laikā pēc saistošo noteikumu 12. punktā noteikto dokumentu saņemšanas.
17. Ja atvieglojuma saņēmējam ir zuduši apstākļi vai viņš uzzinājis par apstākļu neesību, kas ir pamatojums atvieglojuma saņemšanai, atvieglojuma saņēmējam ir pienākums par to paziņot Jelgavas valstspilsētas pašvaldības iestādei “Pilsētsaimniecība” 3 darba dienu laikā.
18. **BŪVES UZTURĒŠANA**
19. Īpašniekam vai tiesiskajam valdītājam jāuztur ēkas, tajā skaitā fasādes un tās ārējās konstrukcijas (logi, durvis, balkoni, lodžijas, izkārtnes u.c.) tādā tehniskā un vizuālā kārtībā, kas atbilst ēkas arhitektoniskajam stilam, nedegradē vidi un nebojā apkārtesošo pilsētvides ainavu. Īpašnieks vai tiesiskais valdītājs nepieļauj:
    1. ēkas fasādes nesošo konstrukciju (pamati, sienas, pārsegumi, jumts, kāpnes u.c.) daļēju vai pilnīgu nokrišanu vai sabrukšanu;
    2. ēkas fasādes nesošo, ārējo vai norobežojošo konstrukciju (pamati, sienas, pārsegumi, jumta nesošā konstrukcija, kāpnes, logu stiklojums, durvis un citi būves elementi) bojājumus, deformācijas vai neesību, kas var apdraudēt cilvēku dzīvību un veselību;
    3. ēkas lietus ūdens novadīšanas sistēmas elementu un detaļu neesību, deformāciju vai citus bojājumus un krūmu, koku augšanu ēku konstrukcijās un ūdens novadīšanas sistēmās.

Īpašniekam vai tiesiskajam valdītājam jāveic ēkas ārējo konstrukciju noslēgšana, lai novērstu nepiederošo personu iekļūšanu neapdzīvotā ēkā vai ēkā, kura netiek izmantota saimnieciskajai darbībai.

1. Ja uz ēkas fasādes elementiem (piemēram, ēkas jumta, karnīzes, ūdens noteku caurules vai balkona u.c.) atrodas sniegs, lāstekas vai ledus, kas publiskā ārtelpā rada apdraudējumu, ēkas īpašniekam vai tiesiskajam valdītājam nekavējoties jānorobežo teritorija ap bīstamo vietu, par to informējot Jelgavas valstspilsētas pašvaldības iestādi „Jelgavas pašvaldības operatīvās informācijas centrs” pa diennakts iedzīvotāju atbalsta tālruni 8787, un ne vēlāk kā 24 stundu laikā no teritorijas norobežošanas brīža sniegs vai ledus jānotīra un jānovāc no gājēju ietvēm, braucamās daļas un citām vietām, kur tas var traucēt gājēju un transporta kustībai.
2. Ielas seguma deformācijas remontus virs inženiertīkliem un ap to elementu virszemes daļām, kas radušies inženierkomunikāciju avāriju dēļ, inženiertīklu īpašniekam vai tiesiskajam valdītājam jāveic par saviem līdzekļiem.
3. Inženiertīklu īpašnieks vai tiesiskais valdītājs ir atbildīgs par inženiertīklu remontu un aku, gūliju u.c. inženiertīklu elementu virszemes daļas izbūves augstumu noregulēšanu un ielas (ceļa) seguma sakārtošanu pēc remontdarbu veikšanas.
4. **Saistošo noteikumu izpildes kontrole un administratīvā atbildība par saistošo noteikumu neievērošanu**
5. Kontroli un administratīvā pārkāpuma procesu par saistošo noteikumu II. nodaļā un 16., 17., 18., vai 19. punktā noteikto prasību neievērošanu veic Jelgavas valstspilsētas pašvaldības iestādes “Jelgavas pašvaldības policija” amatpersonas.
6. Kontroli un administratīvā pārkāpuma procesu līdz administratīvā pārkāpuma lietas izskatīšanai par saistošo noteikumu 15. punktā noteikto prasību neievērošanu veic Jelgavas valstspilsētas pašvaldības administrācijas Būvvaldes amatpersonas. Administratīvā pārkāpuma lietu izskata Jelgavas valstspilsētas pašvaldības Administratīvā komisija.
7. Par saistošo noteikumu 4., 6., 8., 9., 15., 16. vai 17. punkta prasību neievērošanu:
   1. fiziskām personām piemēro brīdinājumu vai naudas sodu līdz 100 naudas soda vienībām,
   2. juridiskām personām piemēro brīdinājumu vai naudas sodu līdz 300 naudas soda vienībām.
8. **NOSLĒGUMA JAUTĀJUMS**
9. Atzīt par spēku zaudējušiem Jelgavas pilsētas pašvaldības 2012. gada 24. maija saistošos noteikumus Nr.12-15 “Jelgavas pilsētas administratīvās teritorijas labiekārtošana un inženierbūvju uzturēšana”.

Domes priekšsēdētājs A.Rāviņš